“Пан з Табою”. Словы, якія арханёл Габрыэль сказаў Марыі падчас Звеставання, спаўняюцца ўжо не толькі для Яе. Усё адвэнтавае чаканне вядзе нас да сустрэчы з Богам, які ў Езусе назаўсёды стаў “Богам з намі”. Гэтыя словы мы чуем шмат разоў, але яны надалей застаюцца таямніцай, якую трэба адкрываць. Бо ўвесь час, калі парушаюцца нашыя жыццёвыя планы, калі чарговы раз мы з сорамам бачым сваю схільнасць да зла і фальшу, нараджаюцца сумненні. Тады варта прыпомніць сабе іншыя словы арханёла. Ён таксама сказаў: “Не бойся!”.